jkorsvik/nowiki_second_scrape_merged huggingface dataset:
Ulvikafjorden

Ulvikafjorden er en arm av Osafjorden, som igjen er en sidefjord til Hardangerfjorden i Ulvik kommune i Hordaland. Den er seks kilometer lang, og går i nordlig retning fra innløpet mellom Birgjetangen og Staursnes inn til tettstedet Ulvik. Ved Ulvik sentrum snur fjorden mot øst og fortsetter rundt to kilometer til. Denne indre delen av fjorden kalles Ulvikapollen. Sør for Ulvikapollen ligger bygda Hjeltnes.Riksvei 572 går langs vestsida av fjorden inn til Ulvik, hvor Fv300 tar av og går langs Ulvikapollen og videre til Osa. 


== Referanser ==
Hans Eller

Hans Eller (født 14. eller 18. august 1912 i Danzig i Tyskland, død 4. april 1943) var en tysk roer som deltok i de olympiske leker 1932 i Los Angeles.
Eller ble olympisk mester i roing under OL 1932 i Los Angeles. Han var med på den tyske båten som vant firer med styrmann foran en italiensk båt. Mannskapet var roerne; Eller, Horst Hoeck, Walter Meyer, Joachim Spremberg og Carlheinz Neumann som var styrmann.


== OL-medaljer ==
1932  Los Angeles -  Gull i roing, firer med styrmann


== Referanser ==


== Eksterne lenker ==
(en) Hans Eller – Olympics.com 
(en) Hans Eller – Olympic.org 
(en) Hans Eller – Olympedia 
(en) Hans Eller – Sports-Reference (OL-resultater – arkivert) 
(en) Hans Eller – databaseOlympics.com (arkivert) 
(en) Hans Eller – FISA
Bières de Chimay

Bières de Chimay er et av Belgias seks trappistbryggerier. Dette befinner seg i klostret Notre Dame de Scourmont i Chimay, og trappistølet som fremstilles er oppkalt etter stedet, Chimay. Klostret ble grunnlagt i 1850 og den kommersielle bryggningen startet i 1862.
De fire ølsortene som brygges her skilles lettest av fargen på etikettene. Alle er de ganske alkoholsterke i forhold til vanlig lyst lagerøl eller pils. Frem til begynnelsen av 1990-tallet manglet man etiketter på de forskjellige ølsortene, og da måtte man skille dem fra hverandre ved hjelp av korkens farge. 

Chimay Rouge (Rød) inneholder 7 volumprosent og er rødaktigt brun, fruktig og med hint av krydder.
Chimay Blanche (Hvit) er på 8 volumprosent, trippelgjæret, mørk gyllen i fargen og har mer humle enn de andre Chimay-ølsortene.
Chimay Bleu (Blå) kalles også for Grand Réserve, hvilket antyder at den er grei å lagre. Den inneholder 9 volumprosent, er kraftig og noe søtlig i smaken.
Chimay Dorée (Gull) inneholder 5 volumprosent, er en kommersiell versjon, siden 2013, av øl som munkene drikker selv til måltider.


== Eksterne lenker ==
Offisielt nettsted 
(en) Chimay Brewery – kategori av bilder, video eller lyd på Commons
Stokkafjorden

Stokkafjorden er en fjord i Vevelstad, Vefsn og Alstahaug kommune i Nordland. Fjorden er en fortsettelse av Mindværfjorden og ligger på østsiden av Trolandet på Rødøya og Flatøya. Fjorden har innløp mellom Stokka, som har gitt navn til fjorden, i sør og Lauvøyneset på Trolandet i nord. Den strekker seg 7,5 kilometer nordover til Tangsundet og innløpet til Halsfjorden.Fra Stokka går det ferje over fjorden til Trolandet og sørover til Vågsodden på Hamnøya og Forvik ved Mindværfjorden. Tangsundet i nord går videre nordover til Vefsnfjorden.


== Referanser ==
Walter Meyer

Walter Meyer (født 14. september 1904 i Tangermünde i keiserriket Tyskland, død 5. desember 1949 i Speziallager Nr. 2 Buchenwald) var en tysk forretningsmann som hadde vært roer som deltok i de olympiske leker 1932 i Los Angeles.
Meyer ble olympisk mester i roing under OL 1932 i Los Angeles. Han var med på den tyske båten som vant firer med styrmann foran en italiensk båt. Mannskapet var roerne; Meyer, Hans Eller, Horst Hoeck, Joachim Spremberg og Carlheinz Neumann som var styrmann.
Etter Hitlers maktovertakelse i 1933 ble han medlem av NSDAP. Han ble direktør for en sukkerfabrikk. Etter at Tyskland i 1945 hadde tapt annen verdenskrig, ble han som ledd i denazifiseringspolitikken internert av den sovjetiske okkupasjonsmakt, i det som tidligere hadde vært konsentrasjonsleiren Buchenwald, og der døde han av tuberkulose.


== OL-medaljer ==
1932  Los Angeles -  Gull i roing, firer med styrmann


== Referanser ==


== Eksterne lenker ==
(en) Walter Meyer – Olympics.com 
(en) Walter Meyer – Olympic.org 
(en) Walter Meyer – Olympedia 
(en) Walter Meyer – Sports-Reference (OL-resultater – arkivert) 
(en) Walter Meyer – databaseOlympics.com (arkivert) 
(en) Walter Meyer – FISA
St. Jørgens vei (Oslo)

St. Jørgens vei (1–77, 2–32) er en blindvei fra Grenseveien på Hovin i Oslo. Veien tilhører bydel Grünerløkka. Bydelsgrensa mot Gamle Oslo går rett sør for oppkjøringa.
Bebyggelsen består av 24 boligblokker (lameller og punkthus) på 2–5 etasjer og ei høyblokk (nr 32) på ni etasjer. Feltet er bygd for Obos (Hovin borettslag, 540 leiligheter) på midten av 1950-tallet etter tegninger av Frode Rinnan og Olav Tveten. 
Dette er området til den tidligere Søndre Hovin gård. Våningshuset (nr 61b) er nå barnehage. Det har tidligere vært hospital under navnet St. Jørgen (= St. Georg), derav veinavnet.


== Litteratur ==
Knut Are Tvedt, red. (2000). «St. Jørgens vei». Oslo byleksikon (4. utg.). Oslo: Kunnskapsforlaget. s. 377. ISBN 82-573-0815-3. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Joachim Spremberg

Joachim Spremberg (født 3. november 1908, død 1975) var en tysk roer som deltok i de olympiske leker 1932 i Los Angeles.
Spremberg ble olympisk mester i roing under OL 1932 i Los Angeles. Han var med på den tyske båten som vant firer med styrmann foran en italiensk båt. Mannskapet var roerne; Spremberg, Hans Eller, Horst Hoeck, Walter Meyer og Carlheinz Neumann som var styrmann.  


== OL-medaljer ==
1932  Los Angeles -  Gull i roing, firer med styrmann


== Referanser ==


== Eksterne lenker ==
(en) Joachim Spremberg – Olympics.com 
(en) Joachim Spremberg – Olympic.org 
(en) Joachim Spremberg – Olympedia 
(en) Joachim Spremberg – Sports-Reference (OL-resultater – arkivert) 
(en) Joachim Spremberg – databaseOlympics.com (arkivert) 
(en) Joachim Spremberg – FISA
Halsfjorden

Halsfjorden er en fjordarm av Stokkafjorden i Vefsn kommune i Nordland. Fjorden har en lengde på 8 kilometer til gården Sørfjorden i bunnen av Sørfjorden.
Fjorden har innløp mellom Skonsengodden i sør og Merra ved Halsneset i nord. Fjorden går først østover. Grenda Husvik ligger på nordsiden av fjorden. Fra Husvik går Alsneset sørover i fjorden og derfra deler fjorden seg i tre. Halsan går nordover, Grytåfjorden går sørøstover, mens Sørfjorden går sørover. Sørfjorden er noen hundre meter lenger enn Halsan.


== Referanser ==
Carlheinz Neumann

Carlheinz Neumann (født 27. november 1905, død 19. mai 1983) var en tysk roer som deltok i de olympiske leker 1932 i Los Angeles.
Neumann ble olympisk mester i roing under OL 1932 i Los Angeles. Han var styrmann på den tyske båten som vant firer med styrmann foran en italiensk båt. Mannskapet var roerne; Hans Eller, Horst Hoeck, Walter Meyer, Joachim Spremberg og Neumann som var styrmann.


== OL-medaljer ==
1932  Los Angeles -  Gull i roing, firer med styrmann


== Referanser ==


== Eksterne lenker ==
(en) Carlheinz Neumann – Olympedia 
(en) Carlheinz Neumann – Sports-Reference (OL-resultater – arkivert) 
(en) Carlheinz Neumann – databaseOlympics.com (arkivert) 
(en) Carlheinz Neumann – FISA
Halsan

Halsan er en fjordarm av Halsfjorden i Vefsn kommune i Nordland. Fjorden begynner i sør på østsiden av Alsneset og strekker seg 3,5 kilometer nordover til gården med samme navn. I tillegg til Halsan ligger gårdene Halsvika, Bunesenget og Hestdalssjøen ved fjorden. Hestdalselva munner ut i fjorden ved Hestdalssjøen og innerst i fjorden renner Halsaelva ut.Fv146 går langs vestsiden av fjorden.


== Referanser ==
Horst Hoeck

Horst Hoeck (født 19. mai 1904, død 12. april 1969) var en tysk roer som deltok i de olympiske leker 1928 i Paris og 1932 i Los Angeles.
Hoeck ble olympisk mester i roing under OL 1932 i Los Angeles. Han var styrmann på den tyske båten som vant firer med styrmann foran en italiensk båt. Mannskapet bestod av Hoeck, Hans Eller, Walter Meyer, Joachim Spremberg og Carlheinz Neumann, som var styrmann.


== OL-medaljer ==
1932  Los Angeles -  Gull i roing, firer med styrmann


== Referanser ==


== Eksterne lenker ==
(en) Horst Hoeck – Olympics.com 
(en) Horst Hoeck – Olympic.org 
(en) Horst Hoeck – Olympedia 
(en) Horst Hoeck – Sports-Reference (OL-resultater – arkivert) 
(en) Horst Hoeck – databaseOlympics.com (arkivert) 
(en) Horst Hoeck – FISA
Grytåfjorden

Grytåfjorden er en fjordarm av Halsfjorden i Vefsn kommune i Nordland. Fjorden strekker seg 1,5 kilometer sørøstover til den veiløse gården Grytåa. Gården er oppkalt etter elva som munner ut i fjorden her. Fjorden ligger på østsiden av Skipsneset. Vest for Skipsneset går Sørfjorden sørover.


== Referanser ==
Simadalsfjorden

Simadalsfjorden er en fjordarm av Eidfjorden i Eidfjord kommune i Hordaland. Simadalsfjorden er også den innerste delen av Hardangerfjorden. Den er fire kilometer lang, og går østover fra innløpet mellom Blurnes og Eikenes og inn til fjordbotnen i Simadalen.Fjorden er omgitt av høye og bratte fjell opp til 1500 moh. I fjellsida nord for fjordbotnen ligger fjellgården Kjeåsen. I fjellet under Kjeåsen ligger Sima kraftverk, som munner ut i fjorden.  Fv103 går langs sørsida av fjorden og videre opp Simadalen.


== Referanser ==
USAs forsvarsminister

USAs forsvarsminister (engelsk: Secretary of Defense) er et amerikansk føderalt embete i USAs regjering. Forsvarsministeren leder Forsvarsdepartementet og utpekes av USAs president, med godkjenning av Senatet. Forsvarsministeren fungerer som presidentens ledende militære rådgiver og tilhører en del av presidentens kabinett sammen med flere andre ministre fra andre føderale departementer.


== Historie ==
Embetet ble grunnlagt i 1947 da Krigsdepartementet, Marinedepartementet og det nyopprettede Flyvåpendepartementet ble underlagt et felles departement kalt National Military Establishment (NME). NME endret navn til Department of Defense i 1949 fordi forkortelsen NME hadde den uheldige uttalelsen enemy (fiende på norsk). I den samme reorganiseringen ble arméministeren (tidligere krigsministeren), marineministeren og flyvåpenministeren underlagt i posisjoner under forsvarsministeren og fjernet fra presidentens kabinett.


== Liste over USAs forsvarsministre ==
Det følgende er en kronologisk oversikt over USAs forsvarsministre fra og med førstemann James Forrestal, som startet i embetet i 1947 til dagens forsvarsminister.


== Se også ==
Liste over USAs presidenter
Liste over Amerikas forente staters visepresidenter
Liste over USAs utenriksministere
Liste over Amerikas forente staters finansministre
Liste over Amerikas forente staters justisministre


== Eksterne lenker ==
(en) Offisielt nettsted 
(en) Secretaries of Defense of the United States – kategori av bilder, video eller lyd på Commons 
(en) United States Secretary of Defense – galleri av bilder, video eller lyd på Commons 
Defenselink.mil – Histories of the Secretaries of Defense
Orval

Orval er et belgisk bryggeri ved klosteret Abbaye Notre-Dame d'Orval i Gaumeområdet i Belgia som brygger trappistøl.
Bryggingen ved dette klosteret kan spores tilbake til dets grunnleggelse. Et dokument skrevet av abbeden  i 1628 refererer direkte til munkenes forbruk av øl og vin. Den siste av bryggerne som var munk var Broder Pierre, som drev med dette frem til brannen i 1793.
I 1931 ble dagens bryggeri bygget, og sysselsatte legfolk med intensjonen om å frembringe nok middler til å gjenoppusse klosteret. Det ble designet av Henry Vaes, som også stod bak det typiske Orval-ølglasset. Det første ølet ble sendt fra bryggeriet den 7. mai 1932, og ble solgt i tønner istedenfor dagens flasker. Orval var det første trappistølet som ble solgt på nasjonal basis i Belgia.
Bryggeriet produserer to ølsorter:

Orval Trappist, 6,9 % alkohol volumprosent, blir ofte referert til som «Dronningen av Trappist». Ølet ble først laget i 1931, og har en kompleks og uvanlig smak og aroma som produseres fra en unik type gjær. Ølet er lyst i fargen, litt «grumsete» og har en stor skumtopp når det helles i glass. En kompleks aroma av lær og andre jordlige smaker.
Petite Orval, 3,5 % alkohol volumprosent, øl brygget kun for munkene (Patersbier). Selv om dette ikke er tilgjengelig for salg, er det mulig å få kjøpt det i klosteret eller i kafeen nær klosteret.Som for alle klostere som brygger trappistøl, brygges alt ølet helt uten overskudds-interesser, fortjenesten skal bare betale for munkenes virksomhet i klostret. Alt overskuddet fra ølsalget går til veldedig arbeid og formål i regionen.
Bryggeriets logo er basert på en legende, se artikkelen om klosteret for mer informasjon.


== Eksterne lenker ==
Offisielt nettsted 
(en) Orval beer – kategori av bilder, video eller lyd på Commons
Westmalle (øl)

Westmalle er et trappistøl som brygges i klosteret Onze-Lieve-Vrouw van het Heilig Hart, i Westmalle nord i Belgia. Dette bryggeriet er det største av de syv klostrene som har rettigheter til å brygge trappistøl.
Klostret «Abdij Onze-Lieve-Vrouw van het Heilig Hart van Jezus» ble grunnlagt 6. juni 1794, men ble ikke opphøyet til et kloster av trappistordenen før 22. april 1836. Samme år begynte ølbryggingen, opprinnelig kun til eget bruk, men i 1856 begynte man å selge øl lokalt. Fra 1921 av begynte man å selge øl til forhandlere. Etter dette har bryggeriet flere ganger blitt utvidet og modernisert, sist i 2001.


== Utvalg ==


=== Dubbel ===
Flaske, 330 ml og 750 ml (Magnum)
Fat, 30 liter og 50 liter
Brun kork
7 prosent alkohol (2006)
Brygget siden 1856
Ølet har en mørk rødbrun farge og ettergjæres etter at det er tappet på flaske.


=== Tripel ===
Flaske, 330 ml og 750 ml (Magnum)
Kremfarget kork
9,5 prosent alkohol
Brygget første gang i 1934
Dette er det mest kjente av Westmalles ølsorter. Det har en dyp, men mild smak med en bitter note, og en klar, gyllen farge. Ølet ettergjæres tre uker etter at det er tappet på flaske, og har dermed det typiske bunnfallet av døde gjærceller.


=== Extra ===
Mørk gul kork
Ikke til salgs, men brygges to ganger i året og da kun til eget bruk i klosteret.
Lavt alkoholnivå


== Eksterne lenker ==
Øltypene beskrevet på Westmalles hjemmeside
Xavier Lesage

François Xavier Edmond Marie Lesage (født 25. oktober 1885, død 3. august 1968) var en fransk rytter som deltok i de olympiske leker 1924 i Paris og 1932 i Los Angeles.
Lesage ble olympisk mester to ganger under OL 1932 i Los Angeles. Han vant både den individuelle dressurkonkurransen med hesten «Taine» og lagkonkurransen. De andre deltakerne på dressurlaget var Charles Marion på hesten «Linon» og André Jousseaume på «Sorelta». Åtte år tidligere, under OL 1924 i Paris kom Lesage på tredjeplass i den individuelle dressurkonkurransen med hesten «Plumard».


== OL-medaljer ==
1932  Los Angeles -  Gull i hestesport, dressur  Frankrike
1932  Los Angeles-  Gull i hestesport, dressur lagkonkurranse  Frankrike
1924  Paris-  Bronse i hestesport, dressur  Frankrike


== Referanser ==


== Eksterne lenker ==
(en) Xavier Lesage – Olympedia 
(en) Xavier Lesage – Sports-Reference (OL-resultater – arkivert) 
(en) Xavier Lesage – databaseOlympics.com (arkivert)
North Kessock

North Kessock er en landsby (village) i regionen Highland i Skottland. 
North Kessock ligger på halvøya Black Isle, rett overfor Inverness på nordsiden av munningen av Beauly Firth. Det har sannsynligvis vært en bosetning her så langt tilbake som 1437, da fikk de dominikanske munkene i Inverness løyve til å drive ferge fra Inverness til Black Isle. Det var fergedrift over Beauly Firth helt til brua Kessock Bridge ble åpnet i 1982.
Ved folketellingen i 2001 hadde North Kessock 887 innbyggere. I 2006 ble folketallet estimert til 890 innbyggere.North Kessock har sannsynligvis sitt navn etter St. Kessog som var Skottlands skytshelgen før st. Andreas.


== Referanser ==
Andrej Zejts

Andrej Zejts (Андрей Зейц, født 14. desember 1986 i Pavlodarskaya) er en kasakhstansk landeveissyklist som sykler for Astana Qazaqstan Team.


== Meritter ==


== Referanser ==


== Eksterne lenker ==
(en) Andrej Zejts – Olympedia 
(en) Andrej Zejts – Sports-Reference (OL-resultater – arkivert) 
(en) Andrej Zejts – ProCyclingStats 
(en) Andrej Zejts – Cycling Archives 
(en) Andrej Zejts – Cycling Quotient 
(en) Andrej Zejts – CycleBase 
(en) Andrej Zejts – TheSports.org
Robert M. La Follette sr.

Robert Marion La Follette sr. (1855–1925), kalt «Fighting Bob», var en amerikansk politiker. Han var kongressmann, senator og guvernør i Wisconsin. La Follette var en eksponent for «wisconsinradikalismen» og den progressive venstrestrømningen innen Det republikanske parti.


== Liv og virke ==
Han vokste opp på landsbygda i Dane County i Wisconsin. De fleste naboene var norske. Norsk-amerikanerne i Midtvesten kom også til å slutte bredt opp om La Follette i den «progressive» epoken.Han var kongressrepresentant fra Wisconsins 3. valgdistrikt fra 1885 til 1891, guvernør i Wisconsin fra 1901 til 1906 og senator fra 1906 til sin død i 1925. Da han døde i 1925, ble sønnen Robert M. La Follette jr. valgt til å etterfølge faren som senator.
I 1912 utfordret La Follette sittende president William Howard Taft i republikanernes presidentnominasjon, men ble overskygget da tidligere president Theodore Roosevelt meldte seg som kandidat. La Follette ble forbitret over dette. Roosevelt tapte og stilte for Det progressive parti. At La Follette nektet å stille seg bak Roosevelt, skremte vekk mange progressive, og han mistet sin lederrolle for de progressive republikanerne i Senatet.La Follette stilte senere som presidentkandidat for sitt eget progressive parti ved presidentvalget i 1924. Han fikk 16,6 prosent av alle stemmene på landsbasis, men vant bare i Wisconsin.Sønnene Robert og Philip La Follette videreførte farens politiske prosjekt i Wisconsin innenfor Det progressive parti, som holdt stand i delstaten frem til det ble avviklet i 1946.


== Referanser ==


== Eksterne lenker ==
(en) Robert M. La Follette, Sr. – kategori av bilder, video eller lyd på Commons 
(en) Robert M. La Follette sr. hos Amerikas forente staters kongress' biografiske kartotek 
(en) Robert M. La Follette sr. hos American National Biography
Charles Marion

Charles Louis Pierre Marion (født 14. januar 1887, død 16. november 1944) var en fransk rytter som deltok i de olympiske leker 1928 i Amsterdam og 1932 i Los Angeles.
Marion ble olympisk mester under OL 1932 i Los Angeles. Han var med på det franske laget som vant dressurkonkurransen De andre deltakere på dressurlaget var Xavier Lesage på hesten «Taine» og André Jousseaume på «Sorelta». I den individuelle konkurransen i dressur kom han på andreplass med hesten «Linon», bak sin landsamnn Xavier Lesage på «Taine».
Fire år tidligere, under OL 1928 i Amsterdam kom Marion på andreplass i den individuelle dressurkonkurransen med hesten «Linon» bak tyske Carl-Friedrich Freiherr von Langen på «Draufgänger».


== OL-medaljer ==
1932  Los Angeles -  Gull i hestesport, dressur lagkonkurranse  Frankrike
1932  Los Angeles-  Sølv i hestesport, dressur  Frankrike
1928  Amsterdam-  Sølv i hestesport, dressur  Frankrike


== Referanser ==


== Eksterne lenker ==
(en) Charles Marion – Olympedia 
(en) Charles Marion – Sports-Reference (OL-resultater – arkivert) 
(en) Charles Marion – databaseOlympics.com (arkivert)
Celleteorien

Ifølge celleteorien er celler den grunnleggende enheten i alle levende organismer, og alle celler har sitt opphav i allerede eksisterende celler. De første arbeidene med teorien kom på 1600-tallet sammen med mikroskopene som gjorde det mulig å betrakte cellene. Celletorien overtok for teorien om vitalismen. 
Robert Hooke var den første som oppdaget cellestrukturer. Mens han studerte tynne korkskiver gjennom et selvbygd mikroskop la han merke til tusenvis av små porer. Han kalte disse for celler, og publiserte funnet i Micrographia (1665). Det han egentlig observerte var døde cellevegger. Hans observasjoner sa ingenting om andre organeller eller cellekjerner. Han viste heller ikke om funksjonen til cellene. I 1674 var Antonio van Leeuwenhoek den første til å observere levende celler under mikroskopet, da han studerte en grønalge i slekten Spirogyra. Han kalte det han så for små dyr. I hans verk "Arcana Naturae" ble også blodceller, infusjonsdyr og spermier beskrevet for første gang.
Det er likevel Theodor Schwann, Matthias Jakob Schleiden og Rudolf Virchow som deler æren for celleteorien. Schwann og Schleiden foreslo i 1839 at cellene var den grunnleggende byggesteinen i alt liv. Schleiden foreslo feilaktig at cellene blir skapt av seg selv gjennom diverse krystalliseringer av ulike mineraler. Det var Virchow som i 1858 forfattet konklusjonen «omnis cellula e cellula» på latin som betyr ‘alle celler stammer fra celler’.


== Referanser ==


== Eksterne lenker ==
http://www.roberthooke.org.uk Robert Hooke Home Page
André Gaudin

André Gaudin (født 1875, død ukjent) var en fransk roer som deltok i de olympiske leker 1900 i Paris.
Gaudin vant en olympisk sølvmedalje i roing under OL 1900 i Paris. Han kom på andreplass i singelsculler bak sin landsmann Henri Barrelet.


== OL-medaljer ==
1900  Frankrike -  Sølv i roing singelsculler


== Referanser ==


== Eksterne lenker ==
(en) André Gaudin – Olympics.com 
(en) André Gaudin – Olympic.org 
(en) André Gaudin – Olympedia 
(en) André Gaudin – Sports-Reference (OL-resultater – arkivert) 
(en) André Gaudin – FISA
Mastering

Mastering vil si å balansere og filtrere lyd. Uttrykket er særlig brukt i musikkbransjen om prosessen fra mikstape til ferdig salgbart produkt. Formålet er å fremheve musikken ved å eliminere uønskede komponenter som kan forstyrre lyden. Prosessen innebærer også å trekke frem det gode samt tune inn og ut på riktig tidspunkt.Musikken før og etter mastering kan fremstå som svært ulik, særlig for lydentusiaster. Mastering er et eget fag innen musikkproduksjon og er blant annet et eget emnefag ved Universitetet i Oslo.Mastering krever et helt spesielt utstyr og kan ikke gjøres ved miksebordet. Det er det siste, viktige steget i prosessen frem til ferdig produkt. Det finnes både analog- og digital mastering til produkter som vinylplate, cd og digital musikk. Det finnes forskjellige typer masterformater: U-matic PCM 1630, Red Book CD-R og Exabyte DDP.


== Referanser ==
Saint George Ashe

Saint George Ashe (født 23. mai 1871 på Malta, død 24. juli 1922 i East Sussex) var en britisk roer som deltok i de olympiske leker 1900 i Paris.
Ashe vant en olympisk bronsemedalje i roing under OL 1900 i Paris. Han kom på tredjeplass i singelsculler bak de franske roerne Henri Barrelet og André Gaudin. Det var tolv roere som fra fire nasjoner som konkurrerte i denne klassen.


== OL-medaljer ==
1900  Frankrike -  Bronse i roing singelsculler


== Referanser ==


== Eksterne lenker ==
(en) Saint George Ashe – Olympics.com 
(en) Saint George Ashe – Olympic.org 
(en) Saint George Ashe – Olympedia 
(en) Saint George Ashe – Sports-Reference (OL-resultater – arkivert) 
(en) Saint George Ashe – FISA
Niels Andersen

For den danske embedsmannen, se Niels Andersen (embedsmann).Niels Andersen (født 14. mai 1867, død 9. oktober 1930) var en dansk skytter som deltok i de olympiske leker 1908 i London og 1912 i Stockholm.
Andersen vant en olympisk bronsemedalje i skyting under OL 1912 i Stockholm. Han var med på det danske laget som kom på tredjeplass i lagskytingen 300 meter rifle bak Sverige og Norge. De andre på laget var Jens Hajslund, Laurits Larsen, Niels Larsen, Lars Jørgen Madsen og Ole Olsen.


== OL-medaljer ==
1912  Stockholm -  Bronse i skyting, 300 meter rifle, lagskyting (Danmark)


== Eksterne lenker ==
(en) Niels Andersen – Olympedia 
(en) Niels Andersen – Sports-Reference (OL-resultater – arkivert) 
(en) Niels Andersen – databaseOlympics.com (arkivert)